**Ustanova za upravljanje**

**Športsko rekreacijskim centrom**

**Velika Gorica**

Velika Gorica, Hrvatske bratske zajednice 80

Na temelju odluke Upravnog vijeća Ustanove za upravljanje Športsko rekreacijskim centrom Velika Gorica (dalje u tekstu: Ustanova) donesene na 02. sjednici Upravnog vijeća održanoj dana 17.11.2021. godine Ustanova raspisuje

**N A T J E Č A J**

**za davanje u zakup prostora za športsko – medicinsku djelatnost**

**Podaci o poslovnom prostoru**

Prostor se nalazi u Gradskoj športskoj dvorani Velika Gorica, Rakarska 19, Velika Gorica.

**Površina poslovnog prostora**

Poslovni prostor nalazi se u prizemlju zgrade površine 53,08 m².

**Opremljenost poslovnog prostora**

Poslovni prostor ima priključak vode, sanitarni čvor za osoblje, skladišni prostor, struju(potrebno je ugraditi kontrolno brojilo za struju), grijanje se obračunava prema kvadraturi, a klimatizacija je zajednička sa sportskom dvoranom.

Potencijalni zakupnici su obavezni opremiti postojeći poslovni prostor svom potrebnom opremom potrebnom za početak rada, te prije početka rada ishoditi sve potrebne suglasnosti/dozvole pri nadležnim tijelima prije pružanja svojih usluga korisnicima.

Potencijalni zakupnik dužan je snositi sve režijske troškove prostora koji je predmet zakupa, kao što su: komunalna naknada, voda, odvoz smeća i ostale naknade, posebno imajući u vidu:

* električnu energiju, ventilaciju, vodu i troškove grijanja za prostor koji je predmet zakupa, plaća Ustanovi, prema fakturi koju će ista ispostavljati potencijalnom zakupniku za svaki mjesec korištenja.

**Uvjeti natječaja**

1. Pravi sudjelovanja imaju sve pravne i fizičke osobe državljani Republike Hrvatske koji su registrirani za obavljanje djelatnosti radi koje se prostor daje u zakup.
2. Početni iznos mjesečne zakupnine iznosi: **2.000,00 kn** uvećano za pripadajući PDV.
3. Za sudjelovanje u natječaju ponuditelj je obavezan uplatiti jamčevinu u dvostrukom iznosu početne mjesečne zakupnine.
4. Poslovni prostor daje se u zakup na vrijeme do 5 godina. Protekom roka na koji je zakup ugovoren, svaka strana može predložiti produženje ugovora, strane će ukoliko se postigne sporazum, sklopiti novi ugovor o zakupu poslovnog prostora.
5. Poslovni prostor se daje u zakup u viđenom stanju.

**Ponuda treba sadržavati**

1. Osnovne podatke ponuditelja(naziv ili ime i prezime ponuditelja, sjedište ili adresa i OIB),
2. Ponuđeni iznos mjesečne zakupnine,
3. Presliku osobne iskaznice, ako je natjecatelj fizička osoba,
4. Izvod iz sudskog registra ne stariji od 8 dana ako je ponuditelj pravna osoba, odnosno odobrenje za obavljanje djelatnosti za fizičku osobu i izvod iz obrtnog registra, ako fizička osoba ima registriranu djelatnost za obavljanje djelatnosti radi koje se predmetni prostor daje u zakup,
5. Punomoć(za ovlaštene predstavnike, odnosno opunomoćenike),
6. Dokaz o uplati jamčevine u dvostrukom iznosu početne mjesečne zakupnine koju je dužan uplatiti na žiro – račun Ustanove: IBAN HR6624020061854100005 otvoren kod Erste & Steiermarkische bank d.d., model i poziv na broj HR 00 34050082043, opis plaćanja „JAMČEVINA ZA NATJEČAJ“,
7. Broj žiro ili tekućeg računa sa nazivom banke kod koje je otvoren(radi povrata jamčevine),
8. Potvrdu porezne uprave o plaćenim doprinosima za zdravstveno i mirovinsko osiguranje ne stariji od 30 dana(original),
9. Potvrdu porezne uprave o nepostojanju dospjelih nepodmirenih obveza prema Republici Hrvatskoj,
10. Potvrdu Upravnog odjela za financije Grada Velike Gorice o uredno podmirenom obvezama ne stariji od 30 dana.

**Dostava ponuda**

Ponuda za natječaj podnose se u zatvorenoj omotnici s naznakom << Natječaj za zakup poslovnog prostora – ugostiteljski objekt – Gradska dvorana– NE OTVARAJ>>. Rok za podnošenje ponuda je 15 dana od dana objave natječaja. Ponude se šalju pismenom preporučenom pošiljkom na adresu Ustanove, Ulica Hrvatske bratske zajednice 80, Velika Gorica.

Ponude podnesene izvan roka i nepotpune ponude neće se razmatrati.

Javno otvaranje ponude je u prostorijama Ustanove, Ulica Hrvatske bratske zajednice 80, Velika Gorica, dana 20.12.2021. godine u 13,00 sati.

Odluka o odabiru najpovoljnijeg ponuditelja biti će donesena najkasnije u roku od trideset dana od isteka roka za dostavu ponuda, te dostavljena svim ponuditeljima na dokaziv način.

Odabrani ponuditelj dužan je sklopiti Ugovor o zakupu u roku od 15 dana od dana kada mu Ustanova ponudi Ugovor na potpis.

Ponuditeljima koji su uplatili jamčevinu, a čije ponude nisu prihvaćene, jamčevina se vraća u roku 15 dana od dostave odluke o izboru dok se položena jamčevina ponuditelju čija je ponuda prihvaćena zadržava.

Ako izabrani ponuditelj odustane od ponude odnosno ne sklopi Ugovor o zakupu, nema pravo na povrat uplaćene jamčevine, a zakupodavac zadržava pravo izbora drugog najpovoljnijeg ponuditelja među prispjelim ponudama.

Na odluku o izboru najpovoljnijeg ponuđača sudionik natječaja ima pravo prigovora Upravnom vijeću Ustanove u roku od 8 dana od primitka odluke.

Zakupodavac zadržava pravo poništenja natječaja, u bilo koje vrijeme, bez navođenja razloga,a nije obavezan prihvatiti niti jednu ponudu, bez obzira na ponuđene uvjete, u kojem slučaju ne odgovara za eventualnu štetu sudionicima natječaja.

Poslovni prostor koji je predmet ovog natječaja može se osobno razgledati svakog radnog dana od 8 do 12 sati uz prethodnu najavu na broj telefona 01 / 6265 235

Predsjednik Upravnog vijeća: Nenad Črnko